Flutura Açka

Flutura Açka (Elbasan, 4 qershor 1966) është poete, shkrimtare dhe botuese shqiptare. Më 2021 u zgjodh nga Partia Demokratike për të kandiduar në zgjedhjet parlamentare dhe fitoi mandatin për të qenë deputete duke përfaqësuar Qarkun e Elbasanit.

 Biografia 
U lind më 4 qershor 1966 në Elbasan. U diplomua për Statistikë në Fakultetin e Ekonomisë të Universitetit të Tiranës më 1988 dhe për Gjuhë-Letërsi më 2001 në Universitetin e Elbasanit.

Pas studimeve universitare, punoi për disa vite si gazetare dhe redaktore e gazetës "Fjala e lirë" që botohej në Elbasan, dhe më tej si redaktore shtëpinë botuese "Onufri" për pesë vite.

Më 2001, bashkë me të shoqin e saj holandez, ngriti shtëpinë e saj botuese "Skanderbeg books" me qendër në Tiranë.

 Vepra 
Açka është bërë e njohur me poezinë e saj, botuar fillimisht gazetën elbasanase "Shkumbini". Më 1997 fitoi çmimin ndërkombëtar "Lira e Strugës" në Netët e Poezisë Strugane, ku e ka përfaqësuar poezinë shqipe për disa vite.

Në vitin 1998 u zgjodh ndër 13 poetët më të mirë evropianë të gjeneratës së re në konkursin për çmimin e madh Tivoli-Europa në Itali. Përfaqësohet me poezitë e saj në pjesën më të madhe të antologjive të poezisë shqipe në gjuhë të huaj dhe poezi dhe cikle të saj janë botuar në shumë gjuhë. Edhe proza e saj po tërheq gjithnjë e më shumë vëmendje, edhe jashtë vendit. Romani i saj Vetmi gruaje është përkthyer në gjuhën bullgare nga Viktor Genkov.Albanologjia në Bullgari - Përkthime

 Botime 

 Poezi 

 Tri vjeshta larg, Elbasan: Onufri, 1993;
 Mure vetmie, Elbasan: Onufri, 1995;
 Festë me ankthin, Elbasan: Onufri, 1997;
 Botuar në antologjinë Kënga e Anetuzës përzgjedhur nga Flora Brovina dhe Valentina Saraçini, Prishtinë: Buzuku, 1998;
 Kurth'i diellit, Tiranë: Skanderbeg, 2003;
 Zbathur, Tiranë: Toena, 2007;
 Lutje dimri, Tiranë: Toena, 2008;
 Ftesë për flirt, Tiranë: Skanderbeg, 2015;

 Prozë 
 Vetmi gruaje, Tiranё: Skanderbeg, 2001 - roman; përkthyer në bullgarisht nga Viktor Genkov: Самотата на една жена (2007);Myzhden Mehmedova (Мюжден Мехмедова) : Самотата на една жена

Kryqi i harresës, Tiranë: Skanderbeg, 2003;
Hiri, Tiranë: Skanderbeg, 2006;
Ku je?, 2009;
Kukullat nuk kanë Atdhe, Tiranë, 2013;
Të ftuar në rrethin e dhjetë, 2017;
Biri, 2020;

 Referime 

Kategoria:Poete shqiptare
Kategoria:Romancierë shqiptarë
Kategoria:Njerëz që jetojnë
Kategoria:Lindje 1966
Kategoria:Njerëz nga Elbasani
Kategoria:Botues shqiptarë
Kategoria:Deputetë të Kuvendit të Shqipërisë
Kategoria: Autorë elbasanas
Kategoria:Absolventët e Universitetit të Elbasanit